text: হরিদাস দত্ত ভারতের স্বাধীনতা সংগ্রামের ইতিহাসে একজন মহান সশস্ত্র বিপ্লবী। ঐতিহাসিক রডা কোম্পানির অস্ত্র মামলার জড়িত ছিলেন এই বিপ্লবী।
  
  জীবনের প্রথমার্ধ 
  হরিদাস দত্তের জন্ম হয়েছিল ১ লা নভেম্বর ১৮৯০ সালে ব্রিটিশ ভারতের ঢাকা জেলায় (বর্তমান বাংলাদেশে)। মহান বিপ্লবী নেতা হেমচন্দ্র ঘোষের সংস্পর্শে আসেন হরিদাস দত্ত। তার পরে তিনি মুক্তি সংঘ বিপ্লবী দলে যোগ দেন। হরিদাস দত্ত ও খগেন্দ্রনাথ দাস মিলে তারা ১৯১২ সালে জগৎদলের নিকটে আলেকজান্ডার জুট মিলে শ্রমিক হিসাবে প্রবেশ করেছিলেন। কারন সেখানে এক অত্যাচারী ব্রিটিশ ইঞ্জিনিয়ারকে হত্যার জন্য। সেখানে তিন মাস কাজ করে তারা এই কাজে ব্যর্থ হন, ফলে তারা দুইজন সেখান থেকে পলায়ন করেন।
  
  রডা কোম্পানির অস্ত্র ডাকাতি 
  ২৬ শে আগস্ট ১৯১৪ সালে বিপ্লব কে সঠিক কাজে লাগানোর জন্য বিপিন গাঙ্গুলির দলের সভ্য শ্রীশচন্দ্র মিত্র বন্দুক ব্যবসায়ী রডা এন্ড কোম্পানির ৫০টি মশার পিস্তল এবং ৪৬ হাজার কার্তুজ সুকৌশলে অপহরণ করেন। খিদিরপুর বন্দর এলাকায় এই মহান ঐতিহাসিক কাজে অস্ত্র লুণ্ঠনের অন্যতম সঙ্গী ছিলেন দুর্ধর্ষ বিপ্লবী বেঙ্গল ভলেন্টিয়ার্সের শ্রীশ পাল। এদিকে শ্রীশ মিত্র চাকরি করা সত্যেও বিপ্লবের কাজে ঝাঁপিয়ে পড়েন দেশের স্বাধীনতার স্বার্থে।
  
  শ্রীশ মিত্র বিপ্লবী দলের জন্য চাকুরির মায়া ত্যাগ করে আত্মগোপন করে থাকেন। রডা কোম্পানির এই অস্ত্র সস্ত্র গুলো বিভিন্ন বিপ্লবীদের কেন্দ্রে পাঠানো হয়। কতক পিস্তল ও কার্তুজ পুলিস হস্তগত করতে সক্ষম হয়। অবশিষ্ট পিস্তল ও কার্তুজ অনুশীলন সমিতিসহ বিভিন্ন বিপ্লবী দলের মধ্যে ভাগ করে দেয়া হয়। শ্রী হরিদাস দত্ত ও বিপ্লবী শ্রীশ পাল ছদ্দবেশী গাড়োয়ান সেজে গরুর গাড়িতে করে পিস্তল ও কার্তুজ কলকাতা বন্দর থেকে মলঙ্গা লেনের অতুল কৃষ্ণ ঘোষের বাড়িতে নিয়ে যান।  এভাবেই কয়েকদিন কেটে গেল, শেষে হরিদাস দত্তকে ১১ ই অক্টোবর ১৯১৪ সালে গ্রেপ্তার করা হয়। 
  
  হরিদাস দত্তকে বিচারে ৪ বছরের কারাদণ্ডে দণ্ডিত করা হয়। বন্দি অবস্থায় তাকে প্রেসিডেন্সি জেলের জনমানবহীন কারাগারে বন্দী জীবন কাটাতে হয়, এরপরে তাকে হাজারিবাগ কেন্দ্রীয় কারাগারে পাঠানো হয়। এদিকে প্রথম বিশ্বযুদ্ধ শুরু হয়ে গেছে। হরিদাস দত্ত তখনও জেলে বন্দি। প্রথম বিশ্বযুদ্ধের সমাপ্তির পরে তিনি মুক্তি পান। ১৯৩০ সাল থেকে ১৯৩৪ সালের মধ্যে তিনি ঢাকা, কুমিল্লা, মেদিনীপুর ও কলকাতায় বেঙ্গল ভলেন্টিয়ার্স গ্রুপের বিপ্লবী কর্মকাণ্ডে মুখ্য ভূমিকা গ্রহণ করেছিলেন। পুলিশের ইনপেক্টর জেনারেল মিঃ লোম্যানকে হত্যার পর তিনি বিনয় বসুকে আশ্রয় দিয়েছিলেন।
  
  হরিদাস দত্ত বেঙ্গল ভলেন্টিয়ার্সদের কাছে মেজদা নামে জনপ্রিয় এবং পরিচিত ছিলেন। বিনয়, বাদল এবং দীনেশের রাইটার্স বিল্ডিং আক্রমণে তিনি জড়িত ছিলেন। এই ছিল মহান বিপ্লবী হরিদাস দত্তের সংক্ষেপে সশস্ত্র বিপ্লব জীবনী। শেষে ২৯ শে ফেব্রুয়ারি ১৯৭৬ সালে তিনি শেষ নিঃশ্বাস ত্যাগ করেন।
  
  তথ্যসূত্র
  
  গ্রন্থপঞ্জি
   সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৭৩৮, আইএসবিএন ৯৭৮-৮১-৭৯৫৫-১৩৫-৬
   ↑ ত্রৈলোক্যনাথ চক্রবর্তী, জেলে ত্রিশ বছর, পাক-ভারতের স্বাধীনতা সংগ্রাম, ধ্রুপদ সাহিত্যাঙ্গন, ঢাকা, ঢাকা বইমেলা ২০০৪, পৃষ্ঠা ১৮৬-১৮৭।
  
  বিষয়শ্রেণী:১৮৯০-এ জন্ম
  বিষয়শ্রেণী:১৯৭৬-এ মৃত্যু
  বিষয়শ্রেণী:বাংলাদেশী বিপ্লবী
  বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
  বিষয়শ্রেণী:বাংলাদেশ থেকে ভারতীয় স্বাধীনতা কর্মী
  বিষয়শ্রেণী:ভারতের স্বাধীনতা আন্দোলন
  বিষয়শ্রেণী:ভারতবর্ষের স্বাধীনতা আন্দোলনের শহীদ
title: হরিদাস দত্ত